Blåsultanhøne

Blåsultanhøne (Porphyrio porphyrio), tidligere også kjent som sultanhøne, er en art og et artskompleks i riksefamilien (Rallidae). Tolv underarter anerkjennes i øyeblikket. De to norske observasjonene av sultanhøne i 1923 var av den formen som nå kalles gråhodesultanhøne.

 Taksonomi 
mini|venstre|Nominatformen (P. p. porphyrio)
I forbindelse med lanseringen av den nye globale sjekklisten, AviList, som ble introdusert sommeren 2025, ble inndelingen av sultanhøne i seks arter reversert, men det nye norske populærnavnet, blåsultanhøne, er fortsatt gyldig.

Det norske populærnavnet sultanhøne ble omgjort til blåsultanhøne da arten ble splittet opp i seks selvstendige arter, og nominatformen fikk tildelt artsstatus og det nye navnet under det opprinnelige vitenskapelige navnet. De andre fikk navnene grønnryggsultanhøne ; gråhodesultanhøne ; svartryggsultanhøne ; bleksultanhøne ; og brunryggsultanhøne . Denne inndelingen er nå reversert, med følgende begrunnelse:

Artskomplekset P. porphyrio behandles foreløpig som et polytypisk takson i påvente av videre forskning. Det har vært forslag om å dele komplekset inn i seks separate arter (se over), hovedsakelig basert på mitokondrie-DNA, som viser dype genetiske forskjeller og parafyli i forhold til de to takahe-artene,  og .

Tilgjengelige data fra nukleært DNA gir imidlertid begrenset informasjon, og det er mulig at divergenstidene basert på mtDNA er overvurdert. For å kunne fastslå artsgrensene i dette komplekset med større sikkerhet, vil det være nødvendig med mer omfattende prøvetaking og analyse av nukleært DNA.

 Inndeling 
Inndelingen følger AviList v2025. Norske populærnavn på artene følger Artsdatabanken. Eventuelle norske navn i parentes er uoffisielle.

 Gruiformes, tranefugler
 Rallidae, riksefamilien
 Porphyrio
 P. alleni, afrikapurpurhøne (monotypisk)
 P. martinica, amerikapurpurhøne (monotypisk)
 P. flavirostris, blekpurpurhøne (monotypisk)
 †P. paepae, marquesaspurpurhøne (monotypisk, utdødd)
 P. porphyrio, blåsultanhøne
P. p. porphyrio, blåsultanhøne (nominatformen), den iberiske halvøy og det nordvestlige Afrika (Marokko til Tunisia).
P. p. madagascariensis, grønnryggsultanhøne, Egypt, Afrika sør for Sahara og Madagaskar.
P. p. seistanicus, det sørøstlige Tyrkia til Irak og det sørvestlige Iran, videre østover til det sørvestlige Afghanistan og Balutsjistan (i det sørvestlige Pakistan).
P. p. poliocephalus, gråhodesultanhøne, India til Sri Lanka, sørlige Kina, nordlige Thailand og Andamanene og Nikobarene; en introdusert bestand i Florida (USA) ser ut til å tilhøre denne underarten.
P. p. viridis, det sørlige Myanmar til sørlige Thailand, sørlige Kina, Malayahalvøya og Indokina.
P. p. indicus, svartryggsultanhøne, Sumatra, Java, Bali, Borneo og det sørvestlige Sulawesi.
P. p. pulverulentus, bleksultanhøne, Karekelongøya (i Talaudøyene) og Filippinene.
P. p. melanopterus, det nordlige Sulawesi, Molukkene og de små Sundaøyer til Ny-Guinea, inkludert Aruøyene (utenfor sørvestlige Ny-Guinea).
P. p. pelewensis, Palau (Koror og Anguar).
P. p. melanotus, brunryggsultanhøne, det nordlige og østlige Australia, inkludert Tasmania, Lord Howe-øya og Norfolkøyene (øst for Australia; nylig etablert), samt New Zealand, inkludert Nord- og Sørøya, Kermadecøyene (nordøst for New Zealand) og Chathamøyene (øst for New Zealand).
P. p. bellus, Sørvest-Australia.
P. p. samoensis, Admiralitetsøyene (i det vestlige Bismarckarkipelet) til Ny-Caledonia, Salomonøyene, Fiji og Samoa.
 P. hochstetteri, sørtakahe (monotypisk)
 †P. albus, hvittakahe (monotypisk, utdødd)
 †P. mantelli, nordtakahe (monotypisk, utdødd)

 Referanser 
AviList Core Team. 2025. AviList: The Global Avian Checklist, v2025. https://doi.org/10.2173/avilist.v2025

Bergan, Morten (2016) Norske navn på sultanhønekomplekset. Norsk navnekomité for fugl, Norsk Ornitologisk Forening, 22.11.2016. Besøkt 2020-04-24

Garcia-R, J. C., & Trewick, S. A. (2015). Dispersal and speciation in purple swamphens (Rallidae: Porphyrio). The Auk: Ornithological Advances, 132(1), 140-155. DOI: 10.1642/AUK-14-114.1

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

 Eksterne lenker 


Kategori:Riksefamilien